**FINANČNA POMOČ ZARADI EPIDEMIJE (72. člen)**

**PRAVNA PODLAGA:** 72. člen Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20; v nadaljevanju: ZIUZEOP).

**KAJ:** Finančna pomoč za čas trajanja nezmožnosti za delo.

**KDO JE UPRAVIČEN:** Upravičenec do finančne pomoči jekmet, ki je na dan, ko mu je potrjena okužba z virusom COVID-19, vključen v obvezno pokojninsko in invalidsko zavarovanje na podlagi te dejavnosti (17. člena ali petega odstavka 25. člena ZPIZ-2) in ne izpolnjuje pogojev za obvezno vključitev v obvezno zavarovanje tudi na kakšni drugi zavarovalni podlagi (v nadaljevanju: upravičenec).

**KDO NI UPRAVIČEN:** Do finančne pomoči ni upravičen kmet:

* če njegov KMG prevzame v upravljanje začasni upravljavec KMG-ja;
* ki do dneva uveljavitve ZIUZEOP (11. 4. 2020) ni vpisana v RKG ali v evidenco ribičev fizičnih oseb in opravlja dejavnost gospodarskega ribolova;
* ki ima na dan vložitve vloge neplačane zapadle davčne obveznosti.

**OBDOBJE:** Upravičenec je upravičen do finančne pomoči za čas trajanja nezmožnosti za delo v obdobju od 13. marca 2020 do 31. maja 2020. Če do 15. maja 2020 epidemija ni preklicana, se rok izteka ukrepa podaljša za 30 dni.

**VIŠINA:** Višina finančne pomoči na mesec je enaka dejanskemu strošku v zvezi z nadomestitvijo dela na kmetiji, vendar ne več kot 80 % minimalne plače za delo s polnim delovnim časom.

**POSTOPEK:** Vlogo z dokazili je treba **v enem mesecu od razglasitve konca epidemije** vložiti na naslov **Agencije Republike Slovenije za kmetijske trge in razvoj podeželja**, Dunajska cesta 160, 1000 Ljubljana. **Obrazec** za uveljavljanje finančne pomoči bo dostopen na povezavi:

[*https://www.gov.si/zbirke/storitve/uveljavljanje-financne-pomoci-zaradi-epidemije-covid-19-nezmoznost-za-delo/*](https://www.gov.si/zbirke/storitve/uveljavljanje-financne-pomoci-zaradi-epidemije-covid-19-nezmoznost-za-delo/)

FINANČNO NADOMESTILO ZARADI IZPADA DOHODKA (74. člen)

**A) PRIREJA GOVEJEGA MESA**

**PRAVNA PODLAGA:** Odlok o finančnem nadomestilu zaradi izpada dohodka v prireji govejega mesa zaradi epidemije COVID-19 (Uradni list RS, št. 61/2020, v nadaljevanju: odlok).

**KAJ:** Finančno nadomestilu zaradi izpada dohodka v prireji govejega mesa.

**KDO:** Vlagatelj je nosilec KMG, ki redi govedo in ga je dal v zakol, odpremo ali izvoz (v nadaljevanju: zakol) v obdobju od 13. marca 2020 do 31. maja 2020.

**POGOJI:** Upravičenec do finančnega nadomestila je vlagatelj, ki:

* je oddal zbirno vlogo za leto 2019;
* je v obdobju od 13. marca 2020 do 31. maja 2020 dal v zakol govedo, starejše od 1 leta, ki ga je pred tem imel v reji vsaj šest mesecev (v nadaljevanju: govedo);
* za govedo javi odhode iz KMG in prihode v klavnico v CRG do 29. 4. 2020 (za zakol od 13. 3. do 15. 4. 2020) oziroma do 14. 6. 2020 (za zakol od 16. 4. do 31. 5. 2020);
* na dan oddaje zahtevka ni v osebnem stečaju in ima poravnane zapadle davčne obveznosti in druge denarne nedavčne obveznosti v višini, ki presega 50,00 EUR;
* na dan 31. 12. 2019 podjetje ni v težavah;
* ni uveljavljal izredne pomoči v obliki mesečnega temeljnega dohodka;
* za isti namen še ni prejel javnih sredstev;
* skupni znesek prejete državne pomoči ne presega 100.000,00 EUR bruto.

**OBDOBJE:** Finančno nadomestilo se dodeli za obdobje zakola od 13. 3. 2020 do 15. 4. 2020 (v nadaljevanju: prvo obdobje) in za obdobje zakola od 16. 4. 2020 do 31. 5. 2020 (v nadaljevanju: drugo obdobje).

**VIŠINA FINANČNEGA NADOMESTILA:** Na GVŽ goveda, starejšega od dveh let, znaša 100,00 EUR, na GVŽ goveda od enega do dveh let pa 167,00 EUR.Finančno nadomestilo se izračuna z uporabo koeficientov iz Pravilnika EIRŽ in lahko skupno znaša največ 10.000,00 EUR na posameznega upravičenca.

**POSTOPEK:** Agencija Republike Slovenije za kmetijske trge in razvoj podeželja (v nadaljevanju: Agencija) pošlje potencialnim vlagateljem, ki so imeli:

1. zakol v prvem obdobju najkasneje **do 11. maja 2020;**
2. zakol v drugem obdobju najkasneje **do 23. junija 2020**

**predtiskani obrazec** iz priloge odloka (v nadaljevanju: obrazec).

Ko vlagatelj vrne podpisan obrazec, se ta šteje za zahtevek. Vlagatelj lahko obrazec s prilogami pošlje:

1. za prvo obdobje **do 19. maja 2020**,
2. za drugo obdobje **do 30. junija 2020,**

bodisi **priporočeno na naslov Agencije**, s pripisom »izredni začasni ukrepi«, bodisi elektronsko, s skeniranim podpisom, na elektronski poštni predal **aktrp@gov.si**.

Če vlagatelj:

* **ne prejme** predtiskanega obrazca, lahko na enak način pošlje zahtevek iz priloge odloka za obe obdobji **do 30. junija 2020;**
* ne pošlje zahtevka za prvo obdobje do 19. maja 2020, lahko to stori **najkasneje do 30. junija 2020**.

O zahtevku odloči Agencija z odločbo.

**B) PROIZVODNJA VINA**

**PRAVNA PODLAGA:** Odlok o finančnem nadomestilu zaradi izpada dohodka v proizvodnji vina zaradi epidemije COVID-19 (Uradni list RS, št. 61/2020, v nadaljevanju: odlok).

**KAJ:** Finančno nadomestilu zaradi izpada dohodka v proizvodnji vina.

**KDO:** Vlagatelj je nosilec KMG, ki je:

* bil na dan 16. marca  2020 vpisan v Register za dejavnost pridelave mošta in neustekleničenega vina (v nadaljevanju: register) ali
* član zadruge in ima z zadrugo sklenjeno pogodbo o trajnem poslovnem sodelovanju za oddajo grozdja.

**POGOJI:** Upravičenec do finančnega nadomestila je vlagatelj, ki izpolnjuje naslednje pogoje:

* na dan 16. marca 2020 je bil vpisan v register in imel v register prijavljeno dejavnost pridelave mošta in neustekleničenega vina;
* na dan 16. marca 2020 je imel v register prijavljenih vsaj 3.700 litrov vina letnika 2019;
* ni izključen iz prejemanja podpore po tretjem odstavku 41.a člena ZKme-1;
* vlagatelj, ki je član zadruge in ima z zadrugo sklenjeno pogodbo o trajnem poslovnem sodelovanju za oddajo grozdja, mora biti na dan 16. marec 2020 vpisan v register in je po podatkih registra pridelal vsaj 5.000 kg grozdja letnika 2019;
* na dan oddaje zahtevka ne sme biti v osebnem stečaju, stečaju ali likvidaciji;
* na dan oddaje zahtevka ima poravnane zapadle davčne obveznosti in druge denarne nedavčne obveznosti v višini, ki presega 50,00 EUR;
* ima odprt transakcijski račun;
* na dan 31. 12. 2019 ni podjetje v težavah;
* ni uveljavljal izredne pomoči v obliki mesečnega temeljnega dohodka;
* za isti namen še ni prejel javnih sredstev;
* skupni znesek prejete državne pomoči ne presega 800.000 EUR.

**OBDOBJE:** Finančno nadomestilo se dodeli za obdobje **od 16. marca 2020 do 31. maja 2020.**

**VIŠINA:** Finančno nadomestilo se določi v višini **85 % vsote izpada dohodka in stroška skladiščenja** vina, nastalega v obdobju od 16. marca 2020 do 31. maja 2020. Najvišja skupna višina finančnega nadomestila na upravičenca ne sme presegati **20.000 EUR.** Isti upravičenec lahko pridobi podporo po tem ukrepu le enkrat.

**POSTOPEK:** Agencija pošlje potencialnim vlagateljem **najkasneje do 8. maja 2020 predtiskani obrazec** iz priloge odloka (v nadaljevanju: obrazec). Ko vlagatelj vrne podpisan obrazec, se ta šteje za zahtevek. Zahtevek z izjavami lahko vlagatelj pošlje bodisi **priporočeno na naslov Agencije**, s pripisom »izredni začasni ukrepi«, bodisi elektronsko, s skeniranim podpisom, na elektronski poštni predal **aktrp@gov.si**, **do 15. maja 2020.** Na enak način in v istem roku lahko vlagatelj tudi sam izpolni in pošlje zahtevek z izjavami, ki je priloga odloka, mora pa tako postopati, če **je član zadruge, in ima z zadrugo sklenjeno pogodbo o trajnem poslovnem sodelovanju za oddajo grozdja**. Zahtevku je potrebno priložiti kopijo pogodbe o trajnem poslovnem sodelovanju z zadrugo.

O zahtevku odloči Agencija z odločbo, **najpozneje do 7. junija 2020**.

**C) GOZDARSKI SEKTOR**

**PRAVNA PODLAGA**: Odlok o finančnem nadomestilu zaradi izpada dohodka v gozdarskem sektorju zaradi epidemije COVID-19 (Uradni list RS, št. 61/2020, v nadaljevanju: odlok).

**KAJ:** Finančno nadomestilu zaradi izpada dohodka v gozdarskem sektorju.

**KDO:**  Vlagatelj je fizična oseba, ki je lastnik gozda in vlaga zahtevek za pridobitev finančnega nadomestila zaradi izpada dohodka v gozdarskem sektorju.

**POGOJI:** Upravičenec do finančnega nadomestila je vlagatelj:

* če je bil za obdobje, za katero vlaga zahtevke za pridobitev finančnega nadomestila, ugotovljen izpad dohodka v gozdarskem sektorju v višini najmanj 20 %;
* vlagatelju je bila izdana odločba Zavoda za gozdove Slovenije o sanitarni sečnji ter spravilu in odvozu okuženega ali z insekti napadenega, močno poškodovanega ali podrtega drevja iz gozda na lokacijo, ki ne predstavlja nevarnosti za nadaljnje širjenje organizmov, oziroma preventivnih varstvenih delih na podlagi predpisov, ki urejajo gozdove;
* vlagatelj je v mesecu, za katerega v zahtevku uveljavlja pravico do finančnega nadomestila, na posameznih gozdnih parcelah izvajal dela na podlagi pravnomočne odločbe o sanitarni sečnji;
* dela iz odločbe o sanitarni sečnji so bila izvedena skladno z odločbo;
* za posamezno gozdno parcelo, na kateri so se izvedla dela iz odločbe o sanitarni sečnji in je v solastnini, so bila pridobljena overjena soglasja solastnikov, katerih deleži predstavljajo več kot 50 % vseh deležev;
* vlagatelj na dan oddaje zahtevka za dodelitev pomoči ne sme biti v osebnem stečaju ter mora imeti poravnane vse zapadle davke in druge dajatve, ki presegajo 50,00 EUR;
* ima odprt transakcijski račun;
* na dan 31. 12. 2019 ni podjetje v težavah;
* za isti namen upravičenec še ni prejel javnih sredstev.

**OBDOBJE:** Finančno nadomestilo se dodeli za obdobje od 16. marca 2020 do 31. maja 2020.

**VSTOPNI PRAG IN VIŠINA FINANČNEGA NADOMESTILA:** Vstopni prag upravičenosti predstavljaveč kot5 m3 skupnega poseka bruto na ha v obdobju, za katerega vlagatelj vlaga zahtevek. Finančno nadomestilo se dodeli na ha iz odločbe o sanitarni sečnji v višini, določeni z odlokom. Najvišja skupna višina finančnega nadomestila na posameznega upravičenca ne sme presegati 15.000 EUR bruto.

**POSTOPEK:** Zahtevek s prilogami (izjavi in soglasja), obrazec zahtevka je priloga odloka, lahko vlagatelj pošlje bodisi **priporočeno na naslov Agencije**, s pripisom »začasni izredni ukrepi – gozdarski sektor«, bodisi elektronsko, s skeniranim podpisom, na elektronski poštni predal **aktrp@gov.si**.Zahtevek se vloži za mesec v katerem je bil ugotovljen izpad dohodka, in sicer **najpozneje do 15. dne v mesecu, ko je bil objavljen podatek o izpadu dohodka za ta mesec**. Podatek o izračunu izpada dohodka Gozdarski inštitut Slovenije in Ministrstvo za kmetijstvo, gozdarstvo in prehrano objavita na osrednjem spletnem mestu državne uprave ter na spletnih straneh Gozdarskega inštituta Slovenije, in sicer prvi dan v mesecu za predpretekli mesec.Vlagatelj lahkovloži en zahtevek za več zaporednih mesecev, za katere je bil ugotovljen izpad dohodka v višini najmanj 20 %, in sicer **do 15. dne v mesecu, ko je bil objavljen podatek o izpadu dohodka za zadnji mesec**.

O zahtevku odloči Agencija z odločbo.

**D) DOPOLNILNE DEJAVNOSTI**

**PRAVNA PODLAGA:** Odlok o nadomestilu zaradi izpada dohodka nosilcem dopolnilnih dejavnosti na kmetiji zaradi epidemije COVID-19 (Uradni list RS, št. 61/2020, v nadaljevanju: odlok).

**KAJ:** Finančno nadomestilu zaradi izpada dohodka nosilcem dopolnilnih dejavnosti na kmetiji.

**KDO:** Vlagateljje nosilec dopolnilne dejavnosti na kmetiji, ki je imel na dan 15. marca 2020 dovoljenje za opravljanje dopolnilne dejavnosti na kmetiji, in ima registrirano eno od dopolnilnih dejavnosti iz odloka.

**POGOJI:** Upravičenec do finančnega nadomestila je vlagatelj, ki:

* mora v koledarskem letu oddaje zahtevka za finančno nadomestilo vložiti zbirno vlogo. Če ta v tekočem koledarskem letu še ni bila oddana, se upošteva zbirna vloga iz preteklega koledarskega leta;
* mora imeti dovoljenje za opravljanje dejavnosti iz odloka, ki je bilo izdano najkasneje na dan 15. marca 2020;
* ne sme biti izključen iz prejemanja podpore v skladu s tretjim odstavkom 41.a člena ZKme-1;
* na dan oddaje zahtevka ne sme biti v osebnem stečaju;
* ima odprt transakcijski račun;
* na dan 31. 12. 2019 podjetje ni v težavah;
* ni uveljavljal izredne pomoči v obliki mesečnega temeljnega dohodka;
* za isti namen upravičenec še ni prejel javnih sredstev;
* na dan oddaje zahtevka ima poravnane zapadle davčne obveznosti in druge denarne nedavčne obveznosti v višini, ki presega 50,00 EUR.

**VIŠINA:** Višina finančnega nadomestila predstavlja izpad dohodka, ki znaša najmanj 100 in največ 3.000 eurov brez DDV, ter se dodeli v obliki pavšala, določenega glede na vsoto izstavljenih računov v obdobju od 16. 3. 2019 do 31. 5. 2019.Izpad dohodka se prizna v deležu 20 % vsote izstavljenih računov. Isti upravičenec lahko pridobi finančno nadomestilo po tem ukrepu le enkrat.

**VSTOPNI PRAG:** Finančno nadomestilo se dodeli le, če vsota zneskov izstavljenih računov brez DDV, v obdobju od 16. 3. 2019 do 31. 5. 2019, za izvajanje dopolnilnih dejavnosti iz odloka, znaša najmanj 500 EUR, pri čemer znaša izpad dohodka 100 EUR.

**POSTOPEK:** Zahtevek s prilogami (izjavi na obrazcih 2 in 3), obrazec zahtevka je priloga odloka, lahko vlagatelj pošlje bodisi **priporočeno na naslov Agencije**, s pripisom »začasni izredni ukrepi«, bodisi elektronsko, s skeniranim podpisom, na elektronski poštni predal **aktrp@gov.si**.Zahtevek je potrebno vložiti **do 15. 6. 2020.**

O zahtevku odloči Agencija z odločbo, **najpozneje do 20. julija 2020.**

**\* \* \***